แนวโน้ม SET เช้าบวกต่อ หลัง “เงินเฟ้อ” สหรัฐฯต่ำคาด จับตาประชุมเฟดคืนนี้
นักวิเคราะห์ฯคาดตลาดหุ้นไทยวันนี้ขึ้นตามตลาดต่างประเทศ ขานรับตัวเลขเงินเฟ้อสหรัฐฯต่ำคาด ส่งผลตลาดมั่นใจเฟดชะลอขึ้นดอกเบี้ย พร้อมให้แนวต้าน 1,635-1,640 จุด แนวรับ 1,615-1,620 จุด
นักวิเคราะห์ฯคาดตลาดหุ้นไทยวันนี้ขึ้นตามตลาดต่างประเทศ ขานรับตัวเลขเงินเฟ้อสหรัฐฯต่ำคาด ส่งผลตลาดมั่นใจเฟดชะลอขึ้นดอกเบี้ย พร้อมให้แนวต้าน 1,635-1,640 จุด แนวรับ 1,615-1,620 จุด
14 ธ.ค. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าปรับตัวขึ้น ตามทิศทางตลาดตลาดหุ้นต่างประเทศที่ปรับตัวขึ้นตามกัน หลังเมื่อคืนนี้ตัวเลขเงินเฟ้อสหรัฐฯประกาศออกมา 7.1% ต่ำกว่าที่ตลาดคาดไว้ ทำให้ตลาดมีความหวังว่าธนาคารกลางสหรัฐฯ (เฟด) อาจจะชะลอการขึ้นดอกเบี้ยจากตัวเลขเงินเฟ้อที่ลดลงมา
อย่างไรก็ตาม ยังต้องติดตามการประชุมของเฟดในคืนนี้ว่าจะมีการพิจารณาขึ้นดอกเบี้ยตามตลาดคาด 0.50% หรือไม่ พร้อมกับการส่งสัญญาณของประธานเฟดว่าจะออกมาส่งสัญญาณการขึ้นดอกเบี้ยอย่างไร และอัตราดอกเบี้ยสหรัฐฯจะไปสูงสุดที่ระดับใด ซึ่งจะส่งผลต่อทิศทางตลาดหุ้นอย่างมีนัยสำคัญ โดยให้แนวต้าน 1,635-1,640 จุด แนวรับ 1,615-1,620 จุด